
[bookmark: LGS_Subject]הצעת חוק הגנת הצרכן (תיקון – מתן שירות טלפוני על ידי בעל רישיון להפעלת קו שירות לאוטובוס), התשפ"ב–2022
	תיקון סעיף 18ב
	1.
	בחוק הגנת הצרכן, התשמ"א–1981[footnoteRef:2] (להלן – החוק העיקרי), בסעיף 18ב, אחרי סעיף קטן (א1) יבוא: [2:  ס"ח התשמ"א, עמ' 248.] 


	
	
	"(א2)	המענה האנושי הנכלל בשירות טלפוני שמספק בעל רישיון להפעלת קו שירות לאוטובוס יפעל החל בשעת תחילת הנסיעה הראשונה של אחד מקווי השירות של בעל הרישיון ועד לשעת סיום הנסיעה של קו השירות האחרון שלו; זמן ההמתנה המרבי למענה האנושי לא יעלה על חמש דקות.".

	תיקון סעיף 22ג
	2.
	בסעיף 22ג(א)(46) לחוק העיקרי, במקום "18(א)(1)" יבוא "18(א)(1), (א2)".

	תיקון התוספת השנייה
	3.
	בתוספת השנייה לחוק העיקרי, אחרי פרט 9 יבוא:

	
	
	"10.	בעל רישיון להפעלת קו שירות לאוטובוס כמשמעותו בפקודת התעבורה[footnoteRef:3].". [3:  דיני מדינת ישראל, נוסח חדש 7, עמ' 173.] 



דברי הסבר
בישראל משתמשים מדי יום כמיליון איש בשירותי התחבורה הציבורית, המהווים לקוחות של חברות התחבורה הציבורית בישראל, אך עד היום לא הוגדרה בחוק מחויבותן של חברות התחבורה למתן מענה טלפוני אנושי ללקוחותיהם, וכתוצאה מכך לא נקבעו הכללים הנדרשים למתן מענה מסוג זה.
חלק מחברות האוטובוסים המפעילות קו שירות כלל לא מעמידות שירות טלפוני שנותן מענה אנושי. גם בחברות המעמידות שירות כאמור, פעמים רבות זמן ההמתנה למענה אנושי ארוך מאוד ושירות המענה הטלפוני האנושי מסתיים לפני סוף שעות פעילות האוטובוסים, כך שנוצר מצב בו החברה מסיימת את שירות המענה הטלפוני האנושי בשעה שהאוטובוס האחרון יוצא למסלול איסוף, אך לאנשים הממתינים לאורך המסלול אין מענה אם האוטובוס לא הגיע או שלא העלה נוסעים מחמת עומס.
חוק הגנת הצרכן, התשמ"א–1981, מחייב עוסקים מהסוג המנוי בחוק לספק שירות טלפוני חינם למתן מענה לכל פניה של צרכן אשר יכלול גם מענה אנושי. תקנות הגנת הצרכן (מתן שירות טלפוני), התשע"ב–2012, מחייבות את אותם עוסקים לספק מענה טלפוני בתוך שלוש דקות או לאפשר ללקוח להשאיר את פרטיו על מנת שהעוסק יחזור אליו. עם זאת, חברות תחבורה ציבורית, ובפרט חברות אוטובוסים המפעילות קווי שירות, אינן מחויבות לפי חוק הגנת הצרכן לספק שירות כאמור. 
לפיכך, מוצע לחייב חברות אוטובוסים המפעילות קו שירות להעמיד שירות טלפוני חינם למתן מענה לפניות נוסעים, אשר ניתן לקבל בו מענה אנושי בתוך 5 דקות מזמן ההתקשרות. כמו כן, מוצע לחייב להפעיל את השירות הטלפוני כאמור במשך כל שעות הפעילות של קווי השירות הפועלים במסגרת החברה.
הצעת חוק זהה הונחה על שולחן הכנסת העשרים על ידי חבר הכנסת אורי מקלב וקבוצת חברי הכנסת (פ/2701/20).

הוגשה ליו"ר הכנסת והסגנים
והונחה על שולחן הכנסת ביום
ד' באדר ב' התשפ"ב (07.03.2022) 

